लड़खड़ाई हैदराबाद को विलियम्सन ने काफी हद तक संभाला। लेकिन जब विलियम्सन की टीम को सबसे ज्यादा जरूरत थी वह मझधार में छोड़कर चले गए। उन्हें एंड्रयू टाय ने अपना शिकार बनाया। विलियम्सन ने 41 गेंदों में 54 रन की पारी खेली। इसके बाद दीपक हुड्डा भी महद पांच रन बनाकर आउट हो गए। मनीष पांजे और शाकिब अल हसन ने हैदराबाद को जीत की दहलीज तक ले जाने की पुरजोर कोशिश की मगर वे नाकाम रहे। मनीष ने 57 रनों की सराहनीय पारी खेली और शाकिब ने 12 गेंदों में 24 रन बनाकर उनका बखूबी साथ दिया। हालांकि, काफी जद्दोजहद के बाद भी दोनों हार को नहीं टल सके। पंजाब की ओर से सबसे सफल गेंदबाज एंड्रयू टाई रहे जिन्होंने चार ओवर में 23 रन देकर विकेट चटकाए। वहीं सबसे महंगे गेंदबाज अश्विन साबित हुए। अश्विन ने 4 ओवर में 53 रन लुटाए और कोई विकेट नहीं लिया।